|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Projekts* **LATVIJAS REPUBLIKAS MINISTRU KABINETS**  2015.gada \_\_\_. \_\_\_\_\_\_\_\_\_ Noteikumi Nr.\_\_\_  Rīgā            (prot. Nr.\_\_ \_\_ § )    **Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības**  Izdoti saskaņā ar  [Dziesmu un deju svētku likuma](http://likumi.lv/ta/id/111203-dziesmu-un-deju-svetku-likums) 7.panta pirmās daļas 7.punktu   1. Noteikumi nosaka kārtību, kādā sadala valsts budžeta mērķdotāciju to māksliniecisko kolektīvu (turpmāk – kolektīvi) vadītāju darba samaksai un valsts sociālās apdrošināšanas obligātajām iemaksām (turpmāk – mērķdotācija), kuru dibinātāji nav pašvaldības (turpmāk – dibinātāji), kā arī sadalīšanas kritērijus.   2. Mērķdotāciju dibinātājiem piešķir par kolektīviem, kuri ir noteikti Dziesmu un deju svētku likumā, pēc šādiem kritērijiem:  2.1. darbojas vismaz divus gadus;  2.2. apgūst kārtējo Vispārējo latviešu dziesmu un deju svētku noteikto repertuāru (koprepertuāru);  2.3. vismaz reizi gadā ir piedalījušies repertuāra (koprepertuāra) pārbaudes skatēs vai konkursos, vai izstādēs;  2.4. vismaz reizi gadā ir piedalījušies Latvijas Nacionālā kultūras centra (turpmāk – centrs) rīkotajos Dziesmu un deju svētku starplaika pasākumos.  3. Noteikumi piemērojami valsts budžetā attiecīgajam gadam apstiprinātā finansējuma ietvaros.  4. Lai aprēķinātu mērķdotācijas apmēru konkrētam dibinātājam, centrs izmanto datus, ko saskaņā ar Ministru kabineta 2009.gada 22.septembra noteikumiem Nr.1074 "Noteikumi par valsts statistikas apkopošanu kultūras jomā" dibinātājs sniedzis elektroniskajā datubāzē "Latvijas digitālā kultūras karte" (tīmekļa vietnē [www.kulturaskarte.lv](http://www.kulturaskarte.lv)).  5. Centrs mēneša laikā pēc kārtējā valsts budžeta apstiprināšanas apkopo datus, kas nepieciešami mērķdotācijas aprēķināšanai. Centrs, nosūtot vēstuli pa pastu ierakstīta sūtījuma veidā uz dibinātāja adresi vai elektroniski uz dibinātāja elektroniskā pasta adresi, ir tiesīgs pieprasīt dibinātājam (mērķdotācijas saņēmējam) apliecinājumu, ka tas ir viena vai vairāku kolektīvu dibinātājs, norādot attiecīgo kolektīvu dibināšanas gadu.  6. Mērķdotācijas apmēru katram dibinātājam centrs aprēķina, izmantojot šādu formulu:  L = B x (G1 x K + G2), kur  L – mērķdotācijas apmērs attiecīgajam dibinātājam;  B – bāzes finansējums vienam kolektīvam;  G1 – konkrētā dibinātāja kolektīvu (kori, tautas deju kolektīvi un pūtēju orķestri) skaits;  G2 – konkrētā dibinātāja kolektīvu (folkloras kopas, etnogrāfiskie ansambļi, tautas mūzikas grupas, tautas lietišķās mākslas studijas, kokļu mūzikas ansambļi, amatierteātri un vokālie ansambļi) skaits;  K – līdzdalības intensitātes koeficients.  7. Bāzes finansējumu vienam kolektīvam centrs aprēķina, izmantojot šādu formulu:   |  |  |  | | --- | --- | --- | | B = | F | , kur | | ΣG1 x K+ ΣG2 |   B– bāzes finansējums vienam kolektīvam;  F– mērķdotācijas apmērs, kas noteikts gadskārtējā valsts budžeta likumā;  ΣG1– visu dibinātāju kolektīvu (kori, tautas deju kolektīvi un pūtēju orķestri) kopskaits;  ΣG2– visu dibinātāju kolektīvu (folkloras kopas, etnogrāfiskie ansambļi, tautas mūzikas grupas, tautas lietišķās mākslas studijas, kokļu mūzikas ansambļi, amatierteātri un vokālie ansambļi) kopskaits;  K– līdzdalības intensitātes koeficients.  8. Līdzdalības intensitātes koeficientu centrs aprēķina, izmantojot šādu formulu:   |  |  |  | | --- | --- | --- | | K = | P1 | , kur | | P2 |   K– līdzdalības intensitātes koeficients;  P1– centra direktora apstiprināts Dziesmu un deju svētku starplaika pasākumu kopskaits gadā kolektīviem - koriem, tautas deju kolektīviem un pūtēju orķestriem;  P2– centra direktora apstiprināts Dziesmu un deju svētku starplaika pasākumu kopskaits gadā kolektīviem - folkloras kopām, etnogrāfiskajiem ansambļiem, tautas mūzikas grupām, tautas lietišķās mākslas studijām, kokļu mūzikas ansambļiem, amatierteātriem un vokālajiem ansambļiem.  9. Dibinātājs saņemto mērķdotāciju izlieto daļējai atlīdzībai kolektīvu vadītājiem, kuru vadītie kolektīvi atbilst šo noteikumu 2.punktā minētajiem kritērijiem. Dibinātājs kolektīvu vadītāju darba samaksu un valsts sociālās apdrošināšanas iemaksu apmaksu piešķirtās mērķdotācijas apmērā veic līdz kārtējā gada beigām.  10. Pēc gadskārtējā valsts budžeta likuma izsludināšanas centrs divu mēnešu laikā sagatavo un kultūras ministrs iesniedz apstiprināšanai Ministru kabinetā rīkojuma projektu par mērķdotācijas sadalījumu attiecīgajam gadam.  11. Centrs saskaņā ar Ministru kabineta rīkojumā apstiprināto mērķdotācijas sadalījumu veic:  11.1. mērķdotācijas pārskaitīšanu divas reizes gadā – ne vēlāk kā līdz kārtējā gada 20.jūnijam un ne vēlāk kā līdz kārtējā gada 20.decembrim – vienādās daļās uz dibinātāja kontu Valsts kasē (izņemot šo noteikumu 11.2.apakšpunktā un 12.punktā minēto dibinātāju);  11.2. mērķdotācijas nodrošināšanu dibinātājam – Kultūras ministrijas vai citas ministrijas padotībā esošai valsts budžeta iestādei normatīvajos aktos budžeta plānošanas un izpildes jomā noteiktajā kārtībā.  12. Centrs ar dibinātāju, kas ir fiziska persona, slēdz līgumu par mērķdotācijas izmaksu saskaņā ar Ministru kabineta apstiprināto mērķdotācijas sadalījumu un divas reizes gadā vienādās daļās nodrošina mērķdotācijas pārskaitīšanu uz attiecīgā kolektīva dibinātāja norādīto kontu līgumā noteiktajos termiņos. Ja kolektīva dibinātājs ir fiziskā persona, kas nav reģistrējusies kā saimnieciskās darbības veicēja, centrs no attiecīgajam dibinātajam izmaksājamās mērķdotācijas normatīvajos aktos noteiktajos gadījumos un kārtībā ietur nodokļus.  13. Līdz kārtējā gada 15.janvārim, bet, ja tas iekrīt brīvdienā vai svētku dienā, tad darba dienā pirms šī datuma, iesniedz centram pārskatu par mērķdotācijas izlietojumu (pielikums):  113.1. ministriju, centrālo valsts iestāžu un pašvaldību pārskatu informācijas sistēmā (turpmāk – ePārskati) šo noteikumu 11.punktā minētie dibinātāji;  13.2. papīra veidā šo noteikumu 12.punktā minētie dibinātāji.  14. Centrs līdz kārtējā gada 30.janvārim:  14.1. pārbauda un apstiprina ePārskatos šo noteikumu 13.1.apakšpunktā minētos pārskatus;  14.2. pārbauda, ievada un paraksta ePārskatos saskaņā ar šo noteikumu 13.2.apakšpunktu saņemtos pārskatus.  15. Centram ir tiesības veikt dibinātājam pārskaitītās mērķdotācijas izlietojuma uzraudzību un kontroli un izvērtēt mērķdotācijas izlietojuma atbilstību šo noteikumu prasībām.  16. Centram ir tiesības pieprasīt dibinātājam pārskaitītās mērķdotācijas vai tās daļas atmaksu mēneša laikā pēc centra pieprasījuma, ja mērķdotācija nav izlietota atbilstoši šo noteikumu prasībām, kolektīvs neatbilst šo noteikumu [2.punktā](http://likumi.lv/doc.php?id=264126#p2) minētajiem kritērijiem vai arī kolektīvu likvidē, vai kolektīvu vadītāju darba algas un valsts sociālās apdrošināšanas obligātās iemaksas ir nodrošinātas interešu izglītības programmu ietvaros. Centram ir tiesības pieprasīt pārskaitītās mērķdotācijas neizmantotā atlikuma, ko dibinātājs (izņemot šo noteikumu 11.2.apakšpunktā minētais dibinātājs) nav izlietojis kolektīvu vadītāju atlīdzībai kārtējā gadā, atmaksu.  17. Dibinātājs nekavējoties informē centru par izmaiņām, kas saistītas ar kolektīva darbības izbeigšanu, kolektīva vadītāja darba tiesisko attiecību izbeigšanu ar dibinātāju, dibinātāja juridiskā statusa maiņu, kā arī par neatbilstību šo noteikumu 2.punktā noteiktajiem kritērijiem.  18. Atzīt par spēku zaudējušiem Ministru kabineta 2014.gada 28.janvāra noteikumus Nr.58 „Kārtība, kādā tiek sadalīta valsts mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (Latvijas Vēstnesis, 2014, 23.nr.).  19. Šo noteikumu 2.1. un 2.3.apakšpunkts stājas spēkā 2016.gada 1.janvārī.  20. Centrs rīkojuma projektu par mērķdotācijas sadalījumu 2015.gadam sagatavo un kultūras ministrs iesniedz apstiprināšanai Ministru kabinetā līdz 2015.gada 1.augustam.  21. 2015.gadā Centrs saskaņā ar Ministru kabineta rīkojumā apstiprināto mērķdotācijas sadalījumu veic mērķdotācijas pārskaitīšanu divas reizes gadā – ne vēlāk kā līdz 2015.gada 31.augustam un ne vēlāk kā līdz 2015.gada 20.decembrim.  Ministru prezidente     L.Straujuma  Kultūras ministre D.Melbārde  Vīza: Valsts sekretāra p.i.        B.Zakevica |  |  |

10.07.2015. 10:00

989

S.Pujāte, 67228985

[Signe.Pujate@lnkc.gov.lv](mailto:Signe.Pujate@lnkc.gov.lv)